turjo4nis/wikipedia-bn-dump-20250701 huggingface dataset:
পাথারকান্দি

পাথারকান্দি ভারতের আসাম রাজ্যের করিমগঞ্জ জেলায় অবস্থিত একটি শহর। যা রাজ্যের রাজধানী গুয়াহাটি থেকে ৩৫০ কিলোমিটার দক্ষিণে এবং ৩২ কিলোমিটার জেলা সদর করিমগঞ্জ দক্ষিণে অবস্থিত।

পাথারকান্দি বাসিন্দাদের প্রায় ৯০% বাঙালি
যারা সিলেটি উপভাষায় কথা বলে, অবশিষ্টাংশ বিষ্ণুপ্রিয়া মণিপুরী,
মণিপুরী (মৈথৈ)
এবং
খাসি এবং বার্মানদের মত কিছু উপজাতির বসবাস।

পাথারকান্দি শহরটি লঙ্গাই নদীর তীরে অবস্থিত। এছাড়াও এটি একটি গুরুত্বপূর্ণ পুলিশ থানা এবং
একটি আসামের বিধানসভার আসন।

ব্যুৎপত্তি 
পাথারকান্দি নামটি বাংলা শব্দ “পাথার” (যার অর্থ "ধান ক্ষেত্র") এবং "কান্দি" (যার অর্থ "নদীতীর") থেকে উৎপত্তি হয়েছে ।

ইতিবৃত্ত 
পাথারকান্দি পূর্বে প্রতাপগড় নামে পরিচিত ছিল যা ১৫ শতকে মালিক প্রতাপ দ্বারা প্রতিষ্ঠিত হয় ।

যোগাযোগ ব্যবস্থা 
পাথারকান্দি দেশের অন্যান্য অংশের সাথে রাস্তা ও রেলপথ দিয়ে সংযুক্ত ।

রেলপথ 
পাথারকান্দি রেলজংশন ভারতীয় রেল উত্তরপূর্ব সীমান্ত রেলের অধীনে পড়ে। রেলজংশন মোটরস্ট্যাণ্ড, পাথারকান্দিতে অবস্থিত।

সড়ক পথ 
নিয়মিত বাস পরিষেবা ৮ নং মহাসড়কের (পূর্বে ৪৪ নং মহাসড়ক ছিল) পাথারকান্দিকে গুয়াহাটি, শিলং এবং আগরতলা সঙ্গে  সংযুক্ত করেছে ।

রাজনীতি 
পাথারকান্দি শহর পাথারকান্দি বিধানসভা ও করিমগঞ্জ লোকসভা সমষ্টির একটি অংশ।

শিক্ষা ব্যবস্থা

বিদ্যালয়সমূহ 
পাথারকান্দির বিদ্যালয়গুলি রাজ্য সরকার ও বেসরকারি প্রতিষ্ঠানের দ্বারা পরিচালিত হয়। বিদ্যালয়গুলিতে প্রাথমিক ভাষা বাংলা এবং ইংরেজিতে শিক্ষা প্রদান করা হয়।
পাথারকান্দির কয়েকটি উল্লেখযোগ্য বিদ্যালয়গুলি হচ্ছেঃ-
 মডেল উচ্চতর মাধ্যমিক বিদ্যালয়    * প্রেমময়ী আদর্শ উচ্চ বুনিয়াদী বিদ্যালয়
 যামিনী মোহন বালিকা বিদ্যালয়  
 কোরক বিকাশ সায়ন্তণ বিদ্যালয়
 মর্ডান ইংলিশ স্কুল 
 হলি চিলড্রেন হাইয়ার সেকেণ্ডারী স্কুল 
 পাথারকান্দি কলেজিয়েট স্কুল
 সেন্ট্রাল পাবলিক স্কুল
 সাউথ পয়েন্ট ইংলিশ স্কুল
 অক্সফোর্ড ইংলিশ স্কুল
 নিউ লিটল ব্লোসম স্কুল (মানিকপাড়া) * প্রণবানন্দ বিদ্যামন্দির

কলেজ 
 পাথারকান্দি কলেজ 
 পাথারকান্দি কলেজ অব এডুকেশন
 স্বামী বিবেকানন্দ কলেজ      
 গুরুকূল কলেজ

স্বাস্থ্যকেন্দ্র 
 পাথারকান্দি প্রাথমিক স্বাস্থ্য কেন্দ্র (ভারতবর্ষের অসম সরকারের অধীনে)

ব্যাংক ও এটিএম পরিষেবা

ব্যাঙ্ক 
 আসাম গ্রামীণ বিকাশ ব্যাংক, পাথারকান্দি শাখা 
 ইউনাইটেড ব্যাংক অব ইন্ডিয়া, পাথারকান্দি শাখা
 ভারতীয় স্টেট ব্যাঙ্ক, পাথারকান্দি শাখা 
 পাঞ্জাব ন্যাশনাল ব্যাংক, কাঁঠালতলী শাখা

এটিএম পরিষেবা 
 ইউনাইটেড ব্যাংক অব ইন্ডিয়া
 ভারতীয় স্টেট ব্যাঙ্ক
 আই.সি.আই.সি.আই.ব্যাংক
 পাঞ্জাব ন্যাশনাল ব্যাংক

ক্রীড়া 
 করিমগঞ্জ ডিস্ট্রিক্ট কারাটে- ডু এসোসিয়েশন 
 শীতো রযু সেইকো কাই কারাটে-ডু  ইন্ডিয়া, বরাক উপত্য়কা.

ক্লাব সমূহ 
 পল্লীমঙ্গল ক্লাব এবং গ্রন্থাগার     
 ভ্রাতৃ সঙ্ঘ ক্লাব
 চতুরঙ্গ নাট্য সংস্হা
 স্বামী বিবেকানন্দ ক্লাব 
 ইনসাট স্পোর্টস ক্লাব 
 নব জাগরণ ক্লাব 
 বৃহত্তর পাথারকান্দি লায়ন্স ক্লাব 
 রেলিয়ান্ট সোসিও ইকোনমিক ডেভেলপমেন্ট অর্গানিজেশন (রোডিও)

বিখ্যাত ব্যক্তিত্ব 
 কে এম বাহারুল ইসলাম, সিইও অব সাউথ আসিয়া ডেভেলপমেন্ট গেটওয়ে।
 মাহবুবুল হক,একটি শিক্ষামূলক উদ্যোক্তা, প্রতিষ্ঠাতা ও আচার্য বিজ্ঞান ও প্রযুক্তি বিশ্ববিদ্যালয়, মেঘালয়।

আরও দেখুন 
 পাথারকান্দি রেলজংশন 
 পাথারকান্দি বিধানসভা

তথ্যসূত্র 

করিমগঞ্জ
ইলেক্ট্রন ঘাটতি

কোনো যৌগ যখন অষ্টক পূর্ণতার চেয়ে কম সংখ্যক ইলেকট্রন তার যোজ্যতা স্তরে ধারণ করে, তখন তাকে ইলেকট্রন ঘাটতি বলা হয়। এই ধরনের বন্ধনকে প্রায়শই ৩-কেন্দ্রীক-২-ইলেকট্রন বন্ধন বলা হয়ে থাকে। বোরনের কিছু যৌগে এই ধরনের ঘটনা পরিলক্ষিত হয়।

ইলেকট্রন ঘাটতি শব্দটি প্রায়শ জৈব রসায়নে পাই-বন্ধন বোঝাতে ব্যবহৃত হয়ে থাকে। যেমন, অ্যালকেন, অ্যারিন প্রভৃতিতে এটা দেখা যায়, যেখানে পোলারায়ন ঘটে থাকে। এছাড়া নাইট্রোবেনজিন বা অ্যাক্রোলোনাইট্রাইল প্রভৃতি যৌগেও একই কারণে ইলেকট্রন দেখা যায়। সাধারণত কার্বন-কার্বন দ্বিবন্ধনে (C=C) নিউক্লিওফিলিক চরিত্র দেখা গেলেও এক্ষেত্রে ইলেকট্রন ঘাটতির কারণে এরা ইলেকট্রোফিলিক চরিত্রের অধিকারী হয়ে থাকে। তখন এরা নিউক্লিওফাইলের আক্রমণের শিকার হয়, যেমনটা মাইকেল সংযোজন বা নিউক্লিওফিলিক অ্যারোমেটিক প্রতিস্থাপন বিক্রিয়ায় হয়ে থাকে।

উচ্চ পোলারায়িত যৌগ, যেমন বোরোন ট্রাইফ্লোরাইড বা সালফার টেট্রাফ্লোরাইড যৌগে ইলেকট্রন ঘাটতি থাকার কারণে এরা লুইস এসিড হিসেবে প্রবণতা দেখায়।

তথ্যসূত্র 

রাসায়নিক বন্ধন
গিলগামেশের মহাকাব্য

গিলগামেশের মহাকাব্য একটি মেসোপটেমীয় মহাকাব্য। এটি প্রায় ২১০০ খ্রিস্টপূর্বে রচিত হয়েছে। একে প্রায়ই সবচেয়ে প্রাচীন সাহিত্যকর্ম হিসেবে গণ্য করা হয়। 

গিলগামেশের কাহিনী সর্বপ্রথম পাঁচটি সুমেরীয় কবিতার মাধ্যমে শুরু হয় যা বিলগামেশ (গিলগামেশের সুমেরীয় নাম), উরুকের রাজাকে নিয়ে আবর্তিত। পরবর্তিতে পাঁচটি পৃথক কবিতার উপর ভিত্তি করে একটি মহাকাব্য রচিত হয়। এই মহাকাব্যের প্রথম টিকে থাকা সংস্করণ যা “পুরনো ব্যাবিলনীয়” সংস্করণ নামে পরিচিত যা খ্রিস্টপূর্ব অষ্টাদশ শতাব্দীতে তৈরি। এর মাত্র কিছু ফলক টিকে রয়েছে। এর পরবর্তি প্রাপ্ত সংস্করণ খ্রিস্টপূর্ব ১৩ থেকে ১০ শতাব্দীর। ১২ ফলকের এই সংস্করণের দুই-তৃতীয়াংশ উদ্ধার হয়েছে। কয়েকটি সবচেয়ে ভালো প্রতিলিপি খ্রিস্টপূর্ব সপ্তম শতাব্দীর অ্যাসিরীয় রাজা আশুরবানিপালের গ্রন্থাগারের ধ্বংসাবশেষে পাওয়া গেছে।

সংস্কৃতিতে গিলগামেশের মহাকাব্যের প্রভাব 
গিলগামেশের মহাকাব্য বহু সাহিত্য, শিল্প এবং সঙ্গীত সৃষ্টিতে অনুপ্রেরণা হিসেবে কাজ করেছে যা থিওডোর জিলকোস্কি তার “গিলগামেশ এমং আস: মডার্ণ এনকাউন্টার উইথ দ্য এনসিয়েন্ট এপিক” (২০১১) বইয়ে তুলে ধরেছেন। প্রথম বিশ্বযুদ্ধের পরই গিলগামেশের মহাকাব্য উল্লেখযোগ্য পরিমাণ পাঠকের দৃষ্টি আকর্ষণ করে এবং দ্বিতীয় বিশ্বযুদ্ধের এটি বিভিন্ন মাধ্যমে উপস্থাপিত হয়েছে।

তথ্যসূত্র

বহিঃসংযোগ

 Translations of the legends of Gilgamesh in the Sumerian language can be found in Black, J.A., Cunningham, G., Fluckiger-Hawker, E, Robson, E., and Zólyomi, G., The Electronic Text Corpus of Sumerian Literature, Oxford 1998–.
 Gilgamesh and Huwawa , version A
 Gilgamesh and Huwawa , version B
 Gilgamesh and the Bull of Heaven 
 Gilgamesh and Aga
 Gilgamesh, Enkidu and the nether world 
 The death of Gilgamesh 
 The 1901 full text translation of the Epic of Gilgamesh by William Muss-Arnolt

গিলগামেশের মহাকাব্য
চলচ্চিত্রে অভিযোজিত কবিতা
মেসোপটেমীয় পুরাণ
ড্রেজিং কর্পোরেশন অফ ইন্ডিয়া

ড্রেজিং কর্পোরেশন অফ ইন্ডিয়া লিমিটেড বা ডিসিআই ড্রেজিং ব্যবসায় সম্পৃক্ত একক। একচেটিয়াভাবে ভারতের জলপথ ও বন্দরগুলিতে পলি মাটি উত্তোলন বা ড্রেজিং করে নৌ-চলাচল সক্রিয় রাখে। এটি মাঝে মধ্যে শ্রীলঙ্কা, তাইওয়ান ও দুবাইয়ের সমুদ্রবন্দরগুলিতে ড্রেজিং করে। এটি মূলত রক্ষণাবেক্ষণ ড্রেজিংয়ের সাথে জড়িত। সরকারী বিধিবিধানের কারণে ভারতীয় সমুদ্রবন্দরগুলিতে প্রায় সমস্ত রক্ষণাবেক্ষণ ডেসিআই দ্বারা চালিত হয়। গভীর ড্রেজিং, সৈকত পরিচর্যা ও জমি পুনরুদ্ধারের সাথেও ডিসিআই জড়িত রয়েছে। ডিসিআই যে প্রধান সমুদ্রবন্দরগুলিতে ব্যবসা করে সেগুলি হল বিশাখাপত্তনম বন্দর, হলদিয়া, কান্ডালা, কোচিন বন্দর ও এন্নোর বন্দর।

ডিসিআই-এর সদর দফতরটি বিশাখাপত্তনমে অবস্থিত এবং ভারতের অনেক সমুদ্রবন্দরে প্রকল্প অফিস রয়েছে। এটি নৌপরিবহন মন্ত্রকে প্রতিবেদন বিবরণী পেশ করে। সংস্থাটি আইএসও ১৪০০১: ২০০৪ এবং আইএসও ৯০০১: ২০০৮ শংসাপত্র দ্বারা স্বীকৃত।

তথ্যসূত্র

বহিঃসংযোগ
 ড্রেজিং কর্পোরেশন অব ইন্ডিয়া
 পাবলিক এন্টারপ্রাইজ বিভাগ, ভারত

ভারতের সরকারি মালিকানাধীন কোম্পানি
বোম্বে স্টক এক্সচেঞ্জে তালিকাভুক্ত কোম্পানি
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
১৯৭৬-এ অন্ধ্রপ্রদেশে প্রতিষ্ঠিত
বিশাখাপত্তনম ভিত্তিক কোম্পানি
ড্রেজিং কোম্পানি
পতৌদি রাজ্য

পতৌদি রাজ্য ব্রিটিশ ভারতের একটি দেশীয় রাজ্য ছিল। ১৮০৪ সালে এই রাজ্য প্রতিষ্ঠিত হয়। এর আয়তন ছিল ৫২ বর্গ মাইল এবং রাজধানী ছিল বর্তমান হরিয়ানার অন্তর্গত পতৌদি। রাজ্যটি দিল্লির কমিশনারের রাজনৈতিক নিয়ন্ত্রণাধীন ছিল।

ইতিহাস
দ্বিতীয় ইঙ্গ-মারাঠা যুদ্ধের সময় ইস্ট ইন্ডিয়া কোম্পানিকে সহায়তার পুরস্কার হিসেবে ১৮০৪ সালে পতৌদির প্রথম নবাব ফাইজ তালাব খানকে কোম্পানির তরফ থেকে ৪০টি গ্রাম ও পতৌদি শহর প্রদান করা হয়।

৮ম নবাব ইফতিখার আলি খান পতৌদি ইংল্যান্ড ও ভারত উভয় দেশের হয়ে ক্রিকেট খেলেছেন। তিনি ভারতীয় জাতীয় ক্রিকেট দলের অধিনায়কও ছিলেন। তার পুত্র মনসুর আলি খান পতৌদিও জাতীয় ক্রিকেট দলের অধিনায়ক হন।

ব্রিটিশ শাসনের অবসানের পর পতৌদি রাজ্য ভারত অধিরাজ্যে যোগ দেয়। ১৯৭১ সালে ভারতের সংবিধানের ২৬তম সংশোধনীর মাধ্যমে উপাধি, সুবিধা ও ভাতাসহ দেশীয় রাজ্যসমূহের সকল দাপ্তরিক প্রতীক বিলুপ্ত করা হয়।

সাবেক পতৌদি প্রাসাদ বর্তমানে একটি হেরিটেজ হোটেল।

শাসক
শাসকদেরকে নবাব উপাধি দ্বারা সম্বোধন করা হত।

নবাব
১৮০৪ - ১৮২৯              ফাইজ তালাব খান                   (মৃত্যু. ১৮২৯) 
১৮২৯ - ৩ মার্চ ১৮৬২        আকবর আলি খান                  (মৃত্যু. ১৮৬২) 
১৮৬২ - ১৮৬৭              মুহাম্মদ আলি তাকি খান              (মৃত্যু. ১৮৬৭?) 
১৮৬৭ - মার্চ ১৮৭৮          মুহাম্মদ মুখতার হুসাইন আলি খান      (জন্ম. ১৮৫৬ - মৃত্যু. ১৮৭৮) 
৩০ মার্চ ১৮৭৮ - ১৮৯৮       মুহাম্মদ মমতাজ হুসাইন আলি খান     (জন্ম. ১৮৭৪ - মৃত্যু. ....) 
১৮৯৮ - ১৯১৩               মুহাম্মদ মুজাফফর আলি খান 
১৯১৩ - ৩০ মে ১৯১৭        মুহাম্মদ ইবরাহিম আলি খান            (মৃত্যু. ১৯১৭) 
৩০ নভেম্বর ১৯১৭ - ১৫ আগস্ট ১৯৪৭  ইফতিখার আলি খান        (জন্ম. ১৯১০ - মৃত্যু. ১৯৫২)

আরও দেখুন
দেশীয় রাজ্য

তথ্যসূত্র

বহিঃসংযোগ

 The Pataudi Palace, website 

পাঞ্জাবের দেশীয় রাজ্য
ভারতের মুসলিম দেশীয় রাজ্য
হরিয়ানার ইতিহাস
পশতুন রাজবংশ
গুরগাও জেলা
গুরুগ্রাম জেলা
পতৌদি
গরীবের বউ

গরীবের বউ ১৯৯০ সালে মুক্তিপাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কামাল আহমেদ। অভিনেত্রী শাবানার প্রযোজনায় এসএস প্রডাকশনস-এর ব্যানারে চলচ্চিত্রটি নির্মিত হয়। এতে প্রধান চরিত্রে অভিনয় করেন শাবানা, আলমগীর, মান্না, অরুণা বিশ্বাস প্রমুখ। চলচ্চিত্রটি ১৯৯০ সালে শ্রেষ্ঠ চলচ্চিত্রসহ পাঁচটি বিভাগে জাতীয় চলচ্চিত্র পুরস্কার লাভ করে।

কাহিনি সংক্ষেপ

শ্রেষ্ঠাংশে 
 শাবানা
 আলমগীর
 মান্না
 অরুণা বিশ্বাস
 আনোয়ারা

সঙ্গীত 
গরীবের বউ চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন মাসুদ করিম। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা।

গানের তালিকা

পুরস্কার 
জাতীয় চলচ্চিত্র পুরস্কার

 বিজয়ী: শ্রেষ্ঠ চলচ্চিত্র - এসএস প্রডাকশনস (প্রযোজক)
 বিজয়ী: শ্রেষ্ঠ পরিচালক - কামাল আহমেদ
 বিজয়ী: শ্রেষ্ঠ পুরুষ কণ্ঠশিল্পী - সৈয়দ আব্দুল হাদী
 বিজয়ী: শ্রেষ্ঠ চিত্রগ্রাহক - রেজা লতিফ
 বিজয়ী: শ্রেষ্ঠ চিত্রসম্পাদক - আমিনুল ইসলাম মিন্টু (যুগ্মভাবে)

তথ্যসূত্র

বহিঃসংযোগ 

বাংলা ভাষার চলচ্চিত্র
১৯৯০-এর চলচ্চিত্র
১৯৯০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
কামাল আহমেদ পরিচালিত চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
১৯৯০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
আর্মেনীয় গণহত্যা

আর্মেনীয় গণহত্যা  (আর্মেনীয় ভাষায়: Հայոց ցեղասպանություն ,হায়োৎস্ ৎসেঘাস্পানুৎয়ুন্) বলতে ১ম বিশ্বযুদ্ধের সময় (১৯১৫-১৯১৬) তুরস্কে আর্মেনীয় সম্প্রদায়ের জাতিগত পরিশুদ্ধি অভিযান ও গণহত্যার শিকার হওয়াকে বুঝানো হয়| ১ম বিশ্বযুদ্ধের সময় ১৯১৫ সালে রুশ ককেসাস সেনাবাহিনী পূর্ব আনাতোলিয়ায় অগ্রসর অব্যাহত রাখলে, উসমানীয় সরকার আর্মেনীয়দের স্থানান্তর শুরু করে। এসময় প্রায় ১৫ লক্ষের মত আর্মেনীয় মৃত্যুবরণ করেছিল যা আর্মেনীয় গণহত্যা বলে পরিচিত। এছাড়াও গ্রিক ও এসিরিয়ান সংখ্যালঘুদের বিরুদ্ধেও বড় আকারের হত্যাকাণ্ডের ঘটনা ঘটেছে।

তথ্যসূত্র 

পরিকল্পিত গণহত্যা
আর্মেনিয়া
এশিয়ায় পরিকল্পিত গণহত্যা
অটোমান সাম্রাজ্যে গণহত্যা
কমিটি অব ইউনিয়ন এন্ড প্রোগ্রেস
এশিয়ায় জাতিগোষ্ঠী নিধন
লাল উড়ন্ত কাঠবিড়ালি

লাল উড়ন্ত কাঠবিড়ালি () (বৈজ্ঞানিক নাম:Petaurista petaurista) হচ্ছে Petaurista গণের একটি বড় উড়ন্ত কাঠবিড়ালী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
লাল উড়ন্ত কাঠবিড়ালি বড় চোখ এবং মেহগনি-লাল রঙের জন্য বৈশিষ্ট্যমণ্ডিত। পায়ের পাঁচ আঙুল বাঁকানো ও পেছনের পায়ের সবকটি ও সামনের পায়ে ৪টিতে ধারালো নখর থাকে। এই উড়ন্ত কাঠবিড়ালির ঘন লোমযুক্ত উড়ার পর্দা থাকে, পর্দার বিস্তৃতি হাতের কনুই থেকে পিছনের পা পর্যন্ত থাকে। তবে পর্দা লেজের গোড়া থেকে পেছনের পা পর্যন্ত বর্ধিত হয়েছে; পর্দা পেশির সমন্বয়ে গঠিত, একে নিজের ইচ্ছানুযায়ী প্রসারিত কিংবা গুটাতে পারে, সেরূপে নিজে ভেসে বেড়াতে দিক নিয়ন্ত্রণ করে; প্রাপ্তবয়স্ক কাঠবিড়ালির মাথাসহ দেহের দৈর্ঘ্য ৩৯.৮ সেমি তবে লেজ আরো অতিরিক্ত ৪২.২ সেমি লম্বা।

বিস্তৃতি
লাল উড়ন্ত কাঠবিড়ালি বাংলাদেশ ছাড়াও আফগানিস্তান, ভারত, পাকিস্তান, চীন, মালয়েশিয়া, থাইল্যান্ডে পাওয়া যায়।

আরও দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

ভারতের স্তন্যপায়ী
বাংলাদেশের স্তন্যপায়ী
পাকিস্তানের স্তন্যপায়ী
চীনের স্তন্যপায়ী
আফগানিস্তানের স্তন্যপায়ী
মালয়েশিয়ার স্তন্যপায়ী
থাইল্যান্ডের স্তন্যপায়ী
কাঠবিড়ালি
মেরুদণ্ডী প্রাণী
তৃণভোজী প্রাণী
তৃণভোজী
১৭৬৬-এ বর্ণিত স্তন্যপায়ী
ভারতের তীক্ষ্ণদন্তী
পাকিস্তানের তীক্ষ্ণদন্তী
চীনের তীক্ষ্ণদন্তী
মালয়েশিয়ার তীক্ষ্ণদন্তী
ইন্দোনেশিয়ার তীক্ষ্ণদন্তী
বোর্নিওর স্তন্যপায়ী
পিটার সিমোন পালাস কর্তৃক নামকরণকৃত ট্যাক্সা
পাল্লার কাঠবিড়ালি

পাল্লার কাঠবিড়ালি () (বৈজ্ঞানিক নাম:Callosciurus erythraeus) হচ্ছে কাঠবিড়ালী পরিবারের Callosciurus গণের একটি মাঝারি আকারের কাঠবিড়ালী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
পাল্লার কাঠবিড়ালিকে লাল পেট, জলপাই-বাদামি পিঠ ও ফিতাযুক্ত লেজের সাহায্যে তাৎক্ষণিকভাবে শনাক্ত করা যায়। সামনের ও পিছনের পায়ের শক্ত নখ মাটি খুড়ে বাদাম লুকিয়ে রাখার কাজে অসাধারণ ভূমিকা রাখে। প্রাপ্তবয়স্ক এই কাঠবিড়ালির মাথাসহ দেহের দৈর্ঘ্য ২০ সেমি এবং লেজ ১৮-২২ সেমি লম্বা।

বিস্তৃতি
পাল্লার কাঠবিড়ালি বাংলাদেশ ছাড়াও চীন, ভারত, মালয়েশিয়া, তাইওয়ান, মায়ানমার ও থাইল্যান্ডে পাওয়া যায়।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

ভারতের স্তন্যপায়ী
বাংলাদেশের স্তন্যপায়ী
তাইওয়ানের স্তন্যপায়ী
চীনের স্তন্যপায়ী
বার্মার স্তন্যপায়ী
মালয়েশিয়ার স্তন্যপায়ী
থাইল্যান্ডের স্তন্যপায়ী
কাঠবিড়ালি
১৭৭৯-এ বর্ণিত স্তন্যপায়ী
বাংলাদেশের তীক্ষ্ণদন্তী
ভারতের তীক্ষ্ণদন্তী
এশিয়ার স্তন্যপায়ী
মিয়ানমারের তীক্ষ্ণদন্তী
কাম্বোডিয়ার তীক্ষ্ণদন্তী
চীনের তীক্ষ্ণদন্তী
লাওসের তীক্ষ্ণদন্তী
মালয়েশিয়ার তীক্ষ্ণদন্তী
থাইল্যান্ডের তীক্ষ্ণদন্তী
ভিয়েতনামের তীক্ষ্ণদন্তী
পিটার সিমোন পালাস কর্তৃক নামকরণকৃত ট্যাক্সা
বাদামি কাঠবিড়ালি

বাদামি কাঠবিড়ালি বা ইরাবতী কাঠবিড়ালি () (বৈজ্ঞানিক নাম:Callosciurus pygerythrus) হচ্ছে কাঠবিড়ালী পরিবারের Callosciurus গণের একটি মাঝারি আকারের কাঠবিড়ালি।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা

বাদামি কাঠবিড়ালি একটি মাঝারি আকারের সরু দেহের অবিন্যস্ত কালচে বাদামি রঙের প্রাণী। প্রাপ্তবয়স্ক এই প্রজাতির কাঠবিড়ালির মাথাসহ দেহের দৈর্ঘ্য ২১ সেমি এবং লেজ ১৮ সেমি লম্বা।

বিস্তৃতি
বাদামি কাঠবিড়ালি বাংলাদেশ ছাড়াও ভারত, নেপাল ও মায়ানমারে পাওয়া যায়।

আরো দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

ভারতের স্তন্যপায়ী
বাংলাদেশের স্তন্যপায়ী
নেপালের স্তন্যপায়ী
বার্মার স্তন্যপায়ী
কাঠবিড়ালি
১৮৩২-এ বর্ণিত স্তন্যপায়ী
ধলাই, কাছাড়

ধলাই ভারতের আসাম রাজ্যের কাছাড় জেলার নরসিংহপুর তহশিলের একটি ছোট্ট শহর।

সংক্ষিপ্ত বিবরণ 
ধোলাই শহরটি জেলা সদর শিলচর থেকে দক্ষিণ দিক থেকে ৩০ কিলোমিটার, নরসিংপুর থেকে ২২ কিলোমিটার ও রাজ্যের রাজধানী দিশপুর থেকে ২৩৫ কিলোমিটার  দূরত্বে অবস্থিত।

ধোলাই শহরের পিন কোড হচ্ছে ৭৮৮১১৪ এবং ডাক প্রধান কার্যালয় হচ্ছে ধোলাই বাজার ।

হাইলাকান্দি, শিলচর, করিমগঞ্জ, ধর্মনগর ধোলাইয়ের নিকটতম শহর।

জনপরিসংখ্যান 
ধোলাই শহরের আনুমানিক জনসংখ্যা ১০,০০০।

শিক্ষা ব্যবস্থা 
 বাম নিত্যানন্দ বহুমুখী উচ্চ মাধ্যমিক স্কুল

ভাষা
বাংলা, দিমাসা ও মনিপুরী এখানকার স্থানীয় ভাষা।

সন্নিহিত অঞ্চল 
 ভাগা বাজার 
 ভৈরেংতে
 লায়লাপুর 
 চান্নিঘাট
 হাউয়াইথাঙ্গ

নিকটবর্তী গ্রামগুলো 
 নরসিংপুর
 চান্দপুর
 ক্লেভারহাউস
 দার্বি
 জামালপুর
 জীবনগ্রাম
 কাজীডহর
 নাগদিগ্রাম
 পাণিভরা
 পুটিখাল
 রাজনগর
 সপ্তগ্রাম
 শাওরেরতল

যোগাযোগ ব্যবস্থা 
এখানে ৩০ কিলোমিটারের দূরত্বে কোনো রেল পরিষেবা নেই। তাছাড়া, শিলচর রেল জংশন ধোলাই থেকে ৩৫ কিলোমিটার দূরত্বে অবস্থিত ।

রাজনীতি 
ধোলাই ১১ নং ধোলাই (তফসিলি) বিধানসভা সমষ্টি এবং ২ নং শিলচর লোকসভা সমষ্টির একটি অংশ।

তথ্যসূত্র

কাছাড় জেলার গ্রাম
আসামের বাঙালী সংখ্যাগরিষ্ঠ অঞ্চল
আসাম
কাছাড় জেলা
উত্তরপ্রদেশের জেলার তালিকা

ভারতীয় রাজ্য উত্তরপ্রদেশে সর্বমোট ৭৫টি জেলায় এবং ১৮টি বিভাগে বিভক্ত। উত্তরপ্রদেশের প্রতিটি জেলায় একজন জেলাশাসক নিযুক্ত হন। নিচে উত্তরপ্রদেশের জেলাসমূহের তলিকা দেওয়া হলো।

জেলাগুলির বর্ণানুক্রমিক তালিকা

আরও দেখুন 
 উত্তরপ্রদেশের বিভাগগুলির তালিকা

তথ্যসূত্র 

উত্তরপ্রদেশের জেলা
উত্তরপ্রদেশ
ভারতের জেলাসমূহের তালিকা
প্রাক্তন

প্রাক্তন হ'ল শিবপ্রসাদ মুখোপাধ্যায় ও নন্দিতা রায় পরিচালিত ভারতীয় বাংলা চলচ্চিত্র। এই ছবিতে প্রধান চরিত্রে অভিনয় করেছেন প্রসেনজিৎ চট্টোপাধ্যায় ও ঋতুপর্ণা সেনগুপ্ত। ২৭ মে ২০১৬ সালে চলচ্চিত্রটি বিশ্বব্যাপী ১০০ টি  প্রেক্ষাগৃহে মুক্তি পায়। রামোজি ফিল্ম সিটিতে ইন্ডিউড ফিল্ম কার্নিভালে কাবালি, সুলতান, সায়রাত এবং অ্যাকশন হিরো বিজুর মতো চলচ্চিত্রের পাশাপাশি - এটি বছরের সর্বোচ্চ সর্বাধিক উপার্জনকারী চলচ্চিত্র হওয়ার জন্য আন্তর্জাতিক চলচ্চিত্র ব্যবসায় পুরস্কার ২০১৬ পায়। প্রাক্তন বলিউডেও  জালেবি নামে পুনঃনির্মিত হয়। সংগীতটি প্রকাশ করেছেন আমারা মুজিক।২৭ শে মে ২০১৬ সালে ছবিটির শুভমুক্তি ঘটে।

শুভমুক্তি 
ছবিটি ২০ মে ২০১৬ সালের শুক্রবার কলকাতা ও সারা পশ্চিমবঙ্গে একই সাথে মুক্তি পায়। কলকাতা ও তার পার্শবর্তী এলাকার ৯০ টি হলে চলচ্চিত্রটির মুক্তি ঘটে। কলকাতার পাশাপাশি ছবিটি একই দিনে ভারত এর ২৫ টি গুরত্বপূর্ণ শহরে ও যুক্তরাষ্ট্র এর ৭ টি ও কানাডার একটি শহরে মুক্তি পায়। এটিই বাংলা চলচ্চিত্রের সবচেয়ে বড়ো ছবি মুক্তি।

কাহিনী 
একই ট্রেনজার্নিতে সুদীপা ও উজানের স্ত্রী মালিনি (অপরাজিতা আঢ্য), তার মেয়ে পুতুলের সাথে দেখা হয়। ফ্ল্যাশব্যাকে দেখা যায় অতীতে সুদীপা (ঋতুপর্ণা সেনগুপ্ত) এবং উজান (প্রসেনজিৎ চট্টোপাধ্যায়) ভালবেসে বিবাহ করেছিল। কিন্তু সে বিবাহ টেকেনি। কলকাতা থেকে মুম্বাই বাতানুকূল কামরায় ওঠে একাধিক পরিবার। তাদের মধ্যে সদ্য বিবাহিত দম্পতি, বৃদ্ধ দম্পতি (সৌমিত্র চট্টোপাধ্যায় ও সাবিত্রী চট্টোপাধ্যায়), ব্যান্ডের গায়কেরা সকলেই চলেছেন একসাথে। গল্পের প্রথম থেকে শেষ উজান সুদীপার সম্পর্কের টানাপোড়ন ও ভাংগনের কাহিনী ট্রেন সফরের সাথে সাথে এগোতে থাকে।

শ্রেষ্ঠাংশে 
 প্রসেনজিৎ চট্টোপাধ্যায় - উজান
 ঋতুপর্ণা সেনগুপ্ত - সুদীপা
 অপারিজাতা আঢ্য - মালিনী / মলি
 বিশ্বনাথ বসু - অজয়
 মানালি দে
 সাবিত্রি চট্টোপাধ্যয়
 সৌমিত্র চট্টোপাধ্যয়
 অনিন্দ্য চট্টোপাধ্যয়

আয় 
প্রথম দিনে ছবিটি দেশের বক্স অফিসে ₹২৫ লক্ষ টাকা আয় করে এবং তিন দিনে ১ কোটি টাকা আয় করে। চলচ্চিত্রটি প্রথম সপ্তাহে ২ কোটি টাকা আয় করে। বিদেশে, যুক্তরাষ্ট্রের ৭ টি সিনেমা হলে প্রথম সপ্তাহে ৩.৬ লক্ষ টাকা ও কানাডার ২ টি সিনেমা হলে প্রাক্তন ১.০২ লক্ষ টাকা আয় করেছে। এছাড়াও সারা বিশ্বজুড়ে সিনামাটি প্রথম ১২ দিনে প্রায় ২.৫ কোটি টাকারও বেশি আয় করেছে।প্রাক্তন শুধুমাত্র পশ্চিমবঙ্গ-এ  ও বিশ্বজুড়ে আয় করে ।

তথ্যসূত্র 

বাংলা ভাষার চলচ্চিত্র
২০১৬-এর চলচ্চিত্র
নন্দিতা রায় ও শিবপ্রসাদ মুখোপাধ্যায় পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
অন্য ভাষায় পুনর্নির্মিত বাংলা চলচ্চিত্র
বাংলা ভাষার ভারতীয় চলচ্চিত্র
অনুপম রায় সুরারোপিত চলচ্চিত্র
উইনডোজ প্রোডাকশনের চলচ্চিত্র
চেরি

চেরি  হল "প্রুনাস" গণের অন্তর্ভুক্ত এক প্রকার ফল ৷ বাণিজ্যিকভাবে যে চেরির জাত চাষ করা হয় তা মূলত Prunus avium(প্রুনাস অভিয়াম) ৷ বুনো চেরি ফসলি মাঠে চাষের অযোগ্য ৷ যদিও ব্রিটিশ দ্বীপপুঞ্জতে Prunus avium কে  বুনো চেরি বলা হয়  ৷

উদ্ভিদবিজ্ঞানে চেরি

চেরির অনেক জাত "কেরাসাস(Cerasus)"
উপপ্রজাতির অন্তর্ভুক্ত ৷ এই উপপ্রজাতি উত্তর গোলার্ধের দেশগুলোতে অভিযোজিত ৷ তাছাড়াও  দুটি প্রজাতি আমেরিকাতে, তিনটি প্রজাতি ইউরোপের দেশগুলোতে এবং বাকিগুলো এশিয়ার জন্য অভিযোজিত ৷ চেরি অপর একটি উপপ্রজাতি হল প্যডাস(Padus) ৷  ৷
prunus avium প্রজাতির চেরি মিষ্টি চেরি বা (বুনো চেরি) নামে পরিচিত যা মানুষ খেয়ে থাকে ৷ আবার Prunus cerasus প্রজাতির চেরি টক চেরি নামে পরিচিত ৷

চেরির চাষ
চেরির চাষযোগ্য জাতের মধ্যে prunus  avium এবং prunus cerasus অন্যতম ৷
p.cerasus জাতের চেরির স্বাদ টক ৷ তাই এটি রান্নার কাজে ব্যবহৃত হয় ৷ এই দুটি জাতেরই উৎপত্তি ইউরোপ এবং পশ্চিম এশিয়াতে ৷ এদের ক্রস পলিনেশন ঘটে না ৷ সেচকাজ, স্প্রে,  অতিবৃষ্টির প্রভাব,  শিলাবৃষ্টির প্রভাব চেরি উৎপাদন কমিয়ে দিয়েছে ৷ এজন্য চেরির ক্রয়মূল্য অন্য ফলের চেয়ে  বেশি ৷ তাছাড়া সারা বিশ্বে চেরির চাহিদা বেশি ৷ ৷
চেরি গাছের ও  ফলের ক্ষতি থেকে রক্ষা করতে ফলকে হাত দ্বারা তোলা হয় ৷

পুষ্টিগুণ 

চেরির পুষ্টিগুণ অনেক ৷ এজন্য অনেকে খাদ্যতালিকায় অন্তর্ভুক্ত রাখেন ৷

তথ্যসূত্র

বহিঃসংযোগ 

 

চেরি
ফলদ বৃক্ষ
প্রুনাস
আন্দ্রেয়া ট্রু

আন্দ্রেয়া ম্যারী ট্রুডেন (২৬ জুলাই, ১৯৪৩ – ০৭ নভেম্বর, ২০১১), তিনি আন্দ্রেয়া ট্রু নামেই অধিক পরিচিত। তিনি একজন মার্কিন নারী যৌন শিল্পী ও ডিস্কো জাতীয় গণের গায়িকা ছিলেন। প্রধানভাবে গৃহীত একটি নাম ছাড়াও তিনি আরও অন্যান্য স্টেজ নামেও পরিচিত, যেমন ইঙ্গার কিসিন, সিংগ লো, স্যন্ড্রা লিপস, আন্দ্রেয়া ট্রাভাইজ, ও ক্যাথরিন ওয়ারেন ইত্যাদি।

তিনি ১৯৭৬ সালের ডিস্কো টোন মোর মোর, মোর-এর জন্য গায়িকা হিসেবে পরিচিতি পান। ঐ গানটি সেসময় ১০০ উৎকৃষ্ট গান-এর তালিকায় ৪র্থ স্থান পেয়েছিলো।

প্রাথমিক জীবন 
আন্দ্রেয়া ম্যারী ট্রুডন ২৬ জুলাই, ১৯৪৩ সালে Nashville, Tennessee-এ জন্মগ্রহণ করেন, সেখানে তিনি সেন্ট সিসিলিয়া অ্যাকাডেমী ও পরে একটি ক্যাথলিক স্কুলে পড়াশোনা করেন।

কর্মজীবন 
আন্দ্রেয়া তার কিশোরী বয়সেই মূলধারার চলচ্চিত্রে অভিনেত্রী হওয়ার স্বপ্ন নিয়ে নিউইয়র্কে চলে আসে। সেসময় কয়াকটা মূলধারার চলচ্চিত্রে অভিনয়ের সুযোগ পেলেও তিনি সাফল্যলাভ করতে পারেননি। এভাবে চলার পর তাকে তার কোনো এক বন্ধু বয়সপ্রাপ্ত চলচ্চিত্রে কাজ করার পরামর্শ দেয়, তিনিও তাই করেন। তিনি ১৯৬০-এর দশকে প্রথম ক্যামেরার সম্মুখে নগ্ন হন। ১৯৭০ ও ১৯৮০র দশকের মাঝামাঝি সময়ে তিনি নিউইয়র্ক যৌন শিল্পের একজন নামকরা যৌন শিল্পী হিসেবে পরিচিতি লাভ করেন। একই সময়ের মধ্যে তিনি মূলধারার চলচ্চিত্রে অভিনয় সহ গানও গায় যেগুলির মোর মোর, মোর ইত্যাদি উল্লেখ্য। এছাড়া ২০০৫ সালে তিনি একটি ডকুমেন্টারি চলচ্চিত্র Inside Deep Throat তেও অভিনয় করেন।

মৃত্যু 
২০১১ সালের ০৭ই নভেম্বর তারিখে তিনি কিংস্টন, নিউইয়র্কের একটি হাসপাতালে মৃত্যুবরণ করেন। মৃত্যুর সময় তার বয়স ৬৮ বছর হয়েছিল। তার মৃত্যুর কারণ হিসেবে বলা হয় যে তিনি হার্ট ফেল হওয়ার ফলে মরেছিলেন।

ডিস্কোগ্রাফী

এলবাম

ঐকিক

তথ্যসূত্র

বহিঃসংযোগ 
 
 
 

১৯৪৩-এ জন্ম
২০১১-এ মৃত্যু
মার্কিন গায়িকা
মার্কিন পর্নোগ্রাফিক চলচ্চিত্র অভিনেত্রী
মার্কিন নৃত্য সঙ্গীতজ্ঞ
মার্কিন পপ সঙ্গীতশিল্পী
২১শ শতাব্দীর মার্কিন নারী
মার্কিন পপ গায়িকা
এশীয় বুরুশ-লেজি সজারু

এশীয় বুরুশ-লেজি সজারু বা বুরুশ-লেজি সজারু বা তুলিলেজি সজারু () (বৈজ্ঞানিক নাম:Atherurus macrourus) হচ্ছে Hystricidae পরিবারের Atherurus গণের ইঁদুরের মতো দেখতে একটি সরু সজারু।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা 
এশীয় বুরুশ-লেজি সজারু ইঁদুরের মতো দেখতে একটি সরু প্রাণী। দেহের প্রায় সকল অংশে কাঁটা থাকে; দেহতল, মাথা ও পায়ের ফাঁপা কাঁটা কোমল প্রকৃতির কাঁটা। প্রাপ্তবয়স্ক এই প্রজাতির সজারুরর মাথাসহ দেহের দৈর্ঘ্য ৩৬.৫-৫৭ সেমি এবং ওজন ১.৫-৪ কেজি।

বিস্তৃতি 
এশীয় বুরুশ-লেজি সজারু বাংলাদেশ ছাড়াও ভারত, চীন, লাওস, মালয়েশিয়া, মায়ানমার থাইল্যান্ড, ভিয়েতনাম, কম্বোডিয়া, মালাক্কা, ও ইন্দোনেশিয়ায় পাওয়া যায়।

আরও দেখুন 
 দেশী সজারু
 বাংলাদেশের স্তন্যপায়ী প্রাণীর তালিকা

তথ্যসূত্র 

ভারতের স্তন্যপায়ী
বাংলাদেশের স্তন্যপায়ী
চীনের স্তন্যপায়ী
বার্মার স্তন্যপায়ী
লাওসের স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
কম্বোডিয়ার স্তন্যপায়ী
ভিয়েতনামের স্তন্যপায়ী
থাইল্যান্ডের স্তন্যপায়ী
মালাক্কার স্তন্যপায়ী
১৭৫৮-এ বর্ণিত স্তন্যপায়ী
ভারতের তীক্ষ্ণদন্তী
চীনের তীক্ষ্ণদন্তী
লাওসের তীক্ষ্ণদন্তী
মালয়েশিয়ার তীক্ষ্ণদন্তী
মিয়ানমারের তীক্ষ্ণদন্তী
থাইল্যান্ডের তীক্ষ্ণদন্তী
ভিয়েতনামের তীক্ষ্ণদন্তী
কার্ল লিনিয়াস কর্তৃক নামকরণকৃত ট্যাক্সা
আসামি খরগোশ

আসামি খরগোশ বা কালো খরগোশ বা হিসপিড খরগোশ () (বৈজ্ঞানিক নাম:Caprolagus hispidus) হচ্ছে Leporidae পরিবারের Caprolagus গণের একটি কালচে বাদামি শাকাশী প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা 
আসামি খরগোশ একটি কালচে বাদামি শাকাশী প্রাণী। এদের লোম দ্বিস্তরী; বাইরের স্তরের লোম মোটা, খাড়া ও শক্ত এবং নিচের স্তরের লোম তুলনামূলক খাটো ও সূক্ষ্ম। প্রাপ্তবয়স্ক এই প্রজাতির খরগোশের মাথাসহ দেহের দৈর্ঘ্য ৪৬ সেমি এবং ওজন গড়ে আড়াই কেজি।

বিস্তৃতি 
আসামি খরগোশ বাংলাদেশ ছাড়াও ভারত, নেপাল ও ভুটানে পাওয়া যায়।

আরো দেখুন 
 বাংলাদেশের স্তন্যপায়ী প্রাণীর তালিকা
 খরগোশ পালতে হলে এই ৫ টি বিষয় জানতে হবে

তথ্যসূত্র 

ভারতের স্তন্যপায়ী
বাংলাদেশের স্তন্যপায়ী
নেপালের স্তন্যপায়ী
ভুটানের স্তন্যপায়ী
খরগোশ
তৃণভোজী প্রাণী
তৃণভোজী
১৮৩৯-এ বর্ণিত স্তন্যপায়ী
এশিয়ার স্তন্যপায়ী
এখনই সময় (১৯৮০-এর চলচ্চিত্র)

এখনই সময় ১৯৮০ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। ছায়াছবিটি পরিচালনা করেছেন আবদুল্লাহ আল মামুন। এর কাহিনী ও চিত্রনাট্য লিখেছেন পরিচালক নিজেই। এতে প্রধান চরিত্রে অভিনয় করেন আবদুল্লাহ আল মামুন ববিতা, উজ্জ্বল, আবুল খায়ের প্রমুখ। এই চলচ্চিত্রের জন্য ১৯৮০ সালে পরিচালক আবদুল্লাহ আল মামুন শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করে।

কাহিনী সংক্ষেপ 
আবদুল্লাহ আল মামুন একজন প্রগতিশীল যুবক। সমাজের নানা কাজে সময় বের করতে গিয়ে নিজের স্ত্রীর কথাও ভুলে যান। নিজের স্ত্রীর রোজগারে চলেন। কিন্তু একসময় স্ত্রীর কাছে হাত পাততে লজ্জা বোধ করেন। এতে করে আর্থিক সংকটে পড়েন। স্ত্রী অসুস্থ হলে হাসপাতালে নেওয়ার টাকাও থাকে না তার কাছে। তখন সমাজের নষ্ট মানুষদের সঙ্গে মিশে বড়লোক হন। কিন্তু শ্রমিকদের বিক্ষোভে সময় সাধারণ মানুষের হাতে মারা যান।

শ্রেষ্ঠাংশে 
 আবদুল্লাহ আল মামুন
 ববিতা
 উজ্জ্বল
 আবুল খায়ের
 আরিফুল হক
 এটিএম শামসুজ্জামান
 কেরামত মওলা
 সুজা খন্দকার
 টেলি সামাদ
 দিলারা জামান
 গোলাম রাব্বানি
 তারানা হালিম

সঙ্গীত 
এখনই সময় চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন মোহাম্মদ মনিরুজ্জামান। গানে কণ্ঠ দিয়েছেন সাবিনা ইয়াসমিন, আবিদা সুলতানা, ও প্রণব ঘোষ।

পুরস্কার 
জাতীয় চলচ্চিত্র পুরস্কার

 বিজয়ী: শ্রেষ্ঠ পরিচালক - আবদুল্লাহ আল মামুন

তথ্যসূত্র

বহিঃসংযোগ 

১৯৮০-এর চলচ্চিত্র
১৯৮০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী সাদাকালো চলচ্চিত্র
বাংলাদেশী নাট্য চলচ্চিত্র
বাংলা ভাষার চলচ্চিত্র
আবদুল্লাহ আল মামুন পরিচালিত চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র